ئاپەیرۆن

ئاپەیرۆن (ἄπειρον) وشەیەکی یۆنانییە بە مانای بێسنوور، بێکۆتایی، بێبڕانەوە. لە دوو پار پێک ھاتووە: ἀ- ئا- واتە بێ و، πεῖραρ پەیرار واتە کۆتایی، سنوور، کەوشەن،πεῖραρ in Liddell and Scott. ھاوڕیشەی وشەی پیراموون -ی فارسی بە مانای دەوراندەورە.

ئاپەیرۆن لە گەردوونناسیی ئاناکسیماندرۆسدا تێگەیشتەیەکی ناوەندییە. ئاناکسیماندرۆس فەیلەسووفێکی پێشسوقراتییە کە بەرھەمەکانی بەزۆری لەناوچوو و ونن. لەو وردەواڵەیە کە لێی ماوەتەوە وا دەر ئەکەوێ کە ئەو لەسەر ئەو بڕوایە بووە کە دەستپێک یان دوایین واقیع (ultimate reality) ھەتاھەتایی و بێکۆتایی، یان بێسنوور (ئاپەیرۆن) -ە. پیری و پرتووکان و داڕزانی بۆ نییە و ھەر خەریکە ماکی تازە بەرھەم دێنێت بۆ ئەوەی کە ھەموو شتێ کەوا ئێمە لە ڕێگەی ھەستەوە دەرکی پێ ئەکەین (ئەیبین و ئەیبیسین و …) بزایێنێت. ھەموو شت لە ئاپەیرۆنەوە وەبەر دێت و پاشان لەناو ئەچێت و ئەگەڕێتەوە بۆ ئاپەیرۆن.Simplicius, in Phys., p. 24, 13sq.<DK 12 A9,B1.>, p. 150, 24sq.<DK 12 A9.>

 ئەمانەش ببینە 
 بێکۆتایی
 ئارخێ

 سەرچاوەکان 

پۆل:مێژووی بیرۆکەکان
پۆل:مێژووی فەلسەفە
پۆل:مێتافیزیک
پۆل:فەلسەفەی سروشتی
پۆل:فەلسەفە
پۆل:فەلسەفەی پێشسوقراتی